3 Main Royal Port St Francis | St Francis Bay Accommodation
89 Shore Road →
3 Main Royal Port St Francis | St Francis Bay Self Catering Accommodation
17 Port St Francis Village Four
We stayed 4 nights in this apartment and can thoroughly recommend it as a relaxing break. The apartment is very well equipped and the host has thought of just about everything, lots of little extra touches. Lizette was able to recommend restaurants and activities in the area. Lovely walk round the marina to good seafood restaurant. The views from the apartment were superb. Wouldn't hesitate to stay there again.
Ek het elke oomblik van my verblyf geniet en het gevoel die akkommodasie het alles voorsien waaraan 'n mens moontlik kan dink. Die uitsig oor die see was asemrowend met robbe wat in die branders speel.
Baie goeie diens, na bespreking opvolgboodskappe om te hoor of alles in orde is. Skoon netjiese verblyf met alles wat nodig is. Oop stoep met braai-area met baie mooi uitsig. Loopafstand van hawe met restaurante. Enigste nadeel is heelwat trappe en 'n klein strand area.
Baie goed vir 'n wegbreek van allerdaagse geraas.
Lizette is 'n gasvrou duisend. Dankie vir al die bederfies. Ons het baie lekker gebly en die tydjie (wat hopeloos te kort was) terdeë geniet. Sal dit definitief vir enigeen aanbeveel. Sal self ook weer gaan. Dankie!
Wat 'n ongelooflike uitsig met dolfyne wat redelik naby verby swem en 'n walvis wat uitspring op die horison in die baai. Ons het baie lekker hier gebly en sal beslis weer en dit vir enige iemand aanbeveel. Ons aankoms verrassings was ook baie spesiaal. Baie dankie Lizette.
Ek kan 3 Main Royal in Port St Francis ten sterkte aanbeveel. Alles is perfek, letterlik! Die eenheid is baie goed toegerus, Lizette is 'n uitstekende gasvrou, die ligging is ongelooflik. Ons het 'n heerlike naweek gehad, dit was die perfekte wegbreekplek en ons sal beslis teruggaan. Baie dankie Lizette dat jy dit so 'n plesier maak om daar te kan kom kuier, sien gou weer.
Wat 'n fantastiese wooneenheid. Gasvryheid was tops. Baie dankie.
Dit is awesome verblyf en die beste uitsig wat 'n mens kan kry die eienaars kyk ook tussen verblyf of alles reg is en sit ook ekstra water, koeldrank en snacks uit by aankoms sal beslis weer hier bly Die foto's op die blad lyk net soos dit is.
Die uitsig is absoluut ongelooflik. Al die ekstras in die eenheid spreek van bedagsaamheid en gasvryheid. Baie dankie vir 'n heerlike langnaweek.
The security guard at the gate was useless. They sat in their hut and played on their phones and didn't seem to know who was coming or going into the complex. Our accommodation on the other hand locked up and we felt safe once inside.
Ek kan die plekkie aanraai vir enige iemand, bitter goed ingerig met als wat mens nodig het. Jy het fantastiese uitsigte. 'n Pragtige klein strandjie wat perfek sal werk met kinders (klein kinders sal net heeltyd toesig nodig hê). Slegs 'n kort stap weg van die hawe met eetplekkies en soveel mooi om te sien. Werklik waarde vir geld. Ek en my man het behoorlik gerus en ontspan en sal vir seker weer gaan.
Ek sal 3 Royal Main sterk aanbeveel vir 'n vakansie of net 'n vinnige wegbreek. Ons het baie lekker gebly en die gasvrou is baie vriendelik en behulpsaam. Die eenheid is baie goed ingerig en vertrekke is lekker groot.
Ons het heerlik hier tuis gegaan met die pragtige see-uitsig. Die woonstel was behoorlik skoon met aankoms, komplementêre tee/koffie/bottel wyn en sjokolade op ons bed was 'n bederf. Lizette was baie vriendelik en behulpsaam met enige ekstra versoeke wat ek gehad het. Sal hierdie plek vir seker aanbeveel.
Wow, wat 'n stunning plek! Lizette was so vriendelik en selfs vir ons lekker bederfies in woonstel gelos. Sy het spesiaal sandspeelgoed aangekoop waarmee die kinders by die strand kan speel. Dit is regtig die mooiste woonstel en dis baie goed toegerus! Restaurante en privaat strandjie is stapafstand en woonstel het 'n asemrowende uitsig. Ons gaan vir seker weer hierdie plekkie in die toekoms besoek.